એનપીઆરની ચીફ બિઝનેસ એડિટર પલ્લવી ગોગોઈએ અમેરિકાના વોશિંગ્ટન પોસ્ટ વેબસાઈટમાં બ્લોગ લખીને અકબરની કરતૂતોનો ખુલાસો કર્યો છે. ગોગોઈએ પોતાના બ્લોગમાં લખ્યુ, ‘હું 22 વર્ષની હતી જ્યારે હું એશિયન એજમાં કામ કરવા ગઈ, જ્યાં મોટાભાગે મહિલાઓ હતી. અમે બધા અકબર સાથે કામ કરીને ખુશ હતા. તેમનું પત્રકારત્વમાં ઘણુ નામ હતુ.' ગોગોઈએ લખ્યુ કે એવો કોઈ દિવસ નહોતો જ્યારે અકબર તેમાંથી કોઈના પર બૂમો નહોતા પાડતા પરંતુ દરેક જણ તે સહન કરી લેતા.